*„Samárián kellett pedig átmennie,és így jutott el Samária egyik városához, amelynek Sikár volt a neve. Ez közel volt ahhoz a birtokhoz, amelyet Jákób adott fiának, Józsefnek”* Jn 4,4-5

Ha Samária, akár mint terület, akár mint az itt élő emberek jelzője került szóba, a zsidó emberben visszatetszést keltett. Nem tartották zsidóknak az ott élőket és ennek volt azért némi alapja is. De miért is volt olyan fontos az Jézus korában, hogy ki zsidó és ki a más nép közül való?

A zsidóság Isten meghatározott célra kiválasztott nemzetsége. Ez a cél pedig az volt, hogy bemutassák a földön Isten dicsőségét. Jézus földi tartózkodásának idejére azonban ebből már csak a büszkeség maradt.

Az idézetben azt olvassuk, hogy Jézusnak erre „…kellett…” menni. Nem követte a zsidó hagyományokat, amely szerint ki kellet volna kerülni ezt a területet. A megfogalmazás akár azt is gondolhatjuk, hogy belső kényszer vitte erre. Amit biztos jelent: Jézus számára minden terület és minden nemzetiségű ember fontos. Mindenki, aki olvasta e sorokat! Vadon Gyula